
  	     REPUBLIKA HRVATSKA
BJELOVARSKO-BILOGORSKA ŽUPANIJA
                      OPĆINA BEREK
                   OPĆINSKO VIJEĆE

KLASA:  021-05/26-01/02                                                           
URBROJ: 2103-06-01-26-03					
Berek, 10. srpanja 2026. godine	


Z A P I S N I K

	o radu 8. sjednice Općinskog vijeća Općine Berek održane 10. srpnja 2026. godine u Bereku koja je započela s radom u 10:00 sati.  

 Nazočni  na sjednici (vijećnici): Mirjana Mikulić, Davor Novak, Tomislav Šunjić, Tomislav Varga, Senka Jambrišak, Josip Marković, Vlado Krpan, Zvonko Barilarić i Momčilo Branković (9).

Ne nazočni  na sjednici (vijećnici): Ivica Majurec (1)

Ostali nazočni na sjednici: načelnik općine Berek Mato Tonković i pročelnica jedinstvenog upravnog odjela Ivana Cindrić Jurčević.
Predsjednik Općinskog vijeća otvara 8. sjednicu Općinskog vijeća Općine Berek, pozdravlja prisutne, konstatira da je na sjednici nazočno devet (9) vijećnika te da vijeće može pravovaljano početi sa radom.

Predsjednik Općinskog vijeća čita predloženi dnevni red.

D N E V N I    R E D:

1. Usvajanje Zapisnika s 7. sjednice Općinskog vijeća Općine Berek,
2. Amandman na prijedlog odluke o kratkoročnom revolving kreditu Općine Berek,
3. Odluka o kratkoročnom revolving kreditu Općine Berek,
4. Razno

	Predsjednik vijeća Tomislav Šunjić daje dnevni red na usvajanje.
	Bez rasprave, devet (9) glasova „ZA“ ( Mirjana Mikulić, Davor Novak, Tomislav Šunjić, Senka Jambrišak, Vlado Krpan, Zvonko Barilarić, Momčilo Branković, Tomislav Varga i Josip Marković ) 
	Prelazi se na sam rad sjednice po točkama dnevnog reda.


AD.1.  Usvajanje Zapisnika s  7. sjednice Općinskog vijeća Općine Berek

Predsjednik vijeća otvara raspravu po ovoj točci dnevnog reda.
Pošto se više nitko ne javlja za riječ predsjednik vijeća Tomislav Šunjić daje zapisnik  na usvajanje.
Bez rasprave, sa devet (9) glasova „ZA“ ( Mirjana Mikulić, Davor Novak, Tomislav Šunjić,  Senka Jambrišak, Zvonko Barilarić, Vlado Krpan, Josip Marković, Tomislav Vraga i Momčilo Branković)  usvojen je   

„Zapisnik s 7. sjednice Općinskog vijeća Općine Berek“
(Zapisnik s 7. sjednice Općinskog vijeća Općine Berek nalazi se u privitku ovog zapisnika  i čini njegov sastavni dio)

AD.2. Amandman na prijedlog odluke o kratkoročnom revolving kreditu Općine Berek

Tomislav Šunjić započinje s drugom točkom dnevnog reda, govori da se je amandman uvrstio na dnevni red mada nije trebao jer se amandman podnosi samo na proračun. Vijećnici su amandman dobili na stol. Predsjednik otvara raspravu ovog dnevnog reda.
Za riječ se javlja Tomislav Varga i govori kako u amandmanu sve stoji.
Pošto se više nitko ne javlja za riječ daje na glasanje
	S  jednim (1) glasom „ZA“ (Tomislav Varga) i  osam (8) glasova „PROTIV“( Mirjana Mikulić, Davor Novak, Tomislav Šunjić, Senka Jambrišak, Zvonko Barilarić, Vlado Krpan, Josip Marković i Momčilo Branković)   NIJE USVOJEN 

„Amandman na prijedlog odluke o kratkoročnom revolving kreditu Općine Berek“ 
(Amandman na prijedlog odluke o kratkoročnom revolving kreditu Općine Berek nalazi se u privitku ovog zapisnika  i čini njegov sastavni dio)

	
AD.3. Odluka o kratkoročnom revolving kreditu Općine Berek

Tomislav Šunjić započinje s trećom točkom dnevnog reda, te otvara raspravu po ovoj točci dnevnog reda.
Za riječ se javlja načelnik, te pozdravlja sve prisutne. Načelnik pojašnjava da je to reprogramiranje staroga kredita.  „To su jednostavna tekuća poslovanja koju su neophodna za daljnje poslovanje. Mi novce vraćamo kako nam dolaze. Primjer za to je ovaj program Zaželi. Općine od Države dobije novce svaka tri mjeseca. A mi sve te mjesece njima isplaćujmo plaću, isto kao i javni radovi. Slijedi nam sanacija čišćenja jezera u Podagriću, za koje će se dobiti novci. Za vrtić isto dobijemo određena sredstva. Ne vidim razlog da se ova Odluka ne donese. Ljetni period je najkritičniji za sve. U jesen dolazi povrat poreza, pa je to za nas veliko opterećenje“, pojašnjava načelnik.
Za riječ se javlja vijećnik Varga te govori kako nije protiv toga da općina ne funkcionira, i moli pojašnjenje u Odluci  instrument osiguranja: jedna zadužnica?
Pročelnica mu odgovara da je to zadužnica koja se ovjerava kod javnog bilježnika i služi kao instrument osiguranja kredita.
Pročelnica se još nadovezuje na načelnikovu konstataciju o povratu poreza i govori kako je općina u obavezi izvršiti povrat poreza s 01.08. u iznosu od 87.000,00 €. To je jako puno za jednu malu općinu, te da je to vrijednost jednog kvalitetnog projekta.“
Predsjednik zahvaljuje na obrazloženjima te daje na glasanje.
  Sa osam (8) glasova „ZA“  Mirjana Mikulić, Davor Novak,  Tomislav Šunjić, Zvonko Barilarić , Senka Jambrišak, Vlado Krpan, Josip Marković i Momčilo Brankovići) i jednim glasom (1) „PROTIV“ ( Tomislav Varga ) usvojena je  

„Odluka o kratkoročnom revolving kreditu Općine Berek“
(„Odluka o kratkoročnom revolving kreditu Općine Berek“   nalazi se u privitku ovog zapisnika  i čini njegov sastavni dio).



A.D.4. Razno

Predsjednik otvara točku razno.
Za riječ se javlja načelnik. Želi upoznati vijećnike sa nadolazećom manifestacijom „Žetva žita na starinski način“ koja će se održati u nedjelju 12.07.2026. u Bereku. „Udruga Ploščičko mašinanje je organizator, svake godine se žetva odvija u drugom mjestu. A prvu nedjelju u kolovozu je mašinanje. U nedjelju, 12.7. je okupljanje i ide se na njivu. Matija Đuričić je osigurao pšenicu. Nakon toga vraćamo se u dom gdje će biti ručak-grah kaša za sve posjetitelje. Sve vas skupa pozivam da dođete. Prošli tjedan smo proslavili i rođendan našeg vrtića. Program je bio prekrasan, na zadovoljstvo roditelja, djece i djelatnika“, dodaje načelnik.
Za riječ se javlja vijećnik Varga govoreći kako misli da novi semafor nije dobro usklađen, da ne radi dobro.
Vijećnik Marković pita dali se može kod dječjeg vrtića postaviti neko ograničenje brzine ili ležeći policajci, jer se strašno brzo voze. 
Načelnik odgovara da je policija i ŽUC (Županijska uprava za ceste) upoznati s tim i radi se na tome.
Vijećnik Varga se uključuje i govori kako je to opasna dionica, da je bilo i mrtavih tamo, nedavno se kamion preokrenuo na bok. Trebalo bi malo više voditi računa o tome, jer tamo su nam djeca.
Predsjednik se zahvaljuje svima na dolasku te zatvara sjednicu Općinskog vijeća Općine Berek.
Sjednica Općinskog vijeća zaključena u 10:24 sati.


ZAPISNIČAR:                                                      PREDSJEDNIK OPĆINSKOG VIJEĆA
Ivana Cindrić Jurčević, mag.oec.                                         Tomislav Šunjić, dipl.ing.građ

